CELEX: 31988R1133
Language: el
Date: 1988-04-27 00:00:00
Title: Κανονισμός (ΕΟΚ) αριθ. 1133/88 της Επιτροπής της 27ης Απριλίου 1988 για τροποποίηση του κανονισμού (ΕΟΚ) αριθ. 470/88 που καθορίζει, για την περίοδο από την 1η Ιανουαρίου έως τις 31 Δεκεμβρίου 1988, τη μέγιστη ποσότητα ορισμένων προϊόντων του τομέα των λιπαρών ουσιών που διατίθενται στην κατανάλωση και εισάγονται στην Ισπανία

Avis juridique important

|

31988R1133

Κανονισμός (ΕΟΚ) αριθ. 1133/88 της Επιτροπής της 27ης Απριλίου 1988 για τροποποίηση του κανονισμού (ΕΟΚ) αριθ. 470/88 που καθορίζει, για την περίοδο από την 1η Ιανουαρίου έως τις 31 Δεκεμβρίου 1988, τη μέγιστη ποσότητα ορισμένων προϊόντων του τομέα των λιπαρών ουσιών που διατίθενται στην κατανάλωση και εισάγονται στην Ισπανία  

Επίσημη Εφημερίδα αριθ. L 107 της 28/04/1988 σ. 0036 - 0036

***** ΚΑΝΟΝΙΣΜΟΣ (ΕΟΚ) αριθ. 1133/88 ΤΗΣ ΕΠΙΤΡΟΠΗΣ  της 27ης Απριλίου 1988  για τροποποίηση του κανονισμού (ΕΟΚ) αριθ. 470/88 που καθορίζει, για την περίοδο από την 1η Ιανουαρίου έως τις 31 Δεκεμβρίου 1988, τη μέγιστη ποσότητα ορισμένων προϊόντων του τομέα των λιπαρών ουσιών που διατίθενται στην κατανάλωση και εισάγονται στην Ισπανία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 475/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος ελέγχου των τιμών και των ποσοτήτων που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών (1), και ιδίως το άρθρο 16,  Εκτιμώντας:  ότι το άρθρο 2 παράγραφος 2 του κανονισμού (ΕΟΚ) αριθ. 1183/86 της Επιτροπής της 21ης Απριλίου 1986 που θεσπίζει τις λεπτομέρειες του καθεστώτος ελέγχου των τιμών και των ποσοτήτων που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών (2), όπως τροποποιήθηκε τελευταία από τον κανονισμό (ΕΟΚ) αριθ. 3771/87 (3), προβλέπει τον καθορισμό της ποσότητας των ηλιανθοσπόρων που συγκομίζονται στην Ισπανία, που μπορούν να επωφεληθούν από την αντισταθμιστική ενίσχυση που αναφέρεται στο άρθρο 14 του κανονισμού (ΕΟΚ) αριθ. 475/86·  ότι οι ποσότητες που μπορούν να τεθούν στην κατανάλωση ή να εισαχθούν στην Ισπανία για την περίοδο από την 1η Ιανουαρίου έως τις 31 Δεκεμβρίου 1988 καθορίστηκαν από τον κανονισμό (ΕΟΚ) αριθ. 470/88 της Επιτροπής (4)·  ότι το άρθρο 13 παράγραφος 1 του κανονισμού (ΕΟΚ) αριθ. 1183/86 προβλέπει ότι η αντισταθμιστική ενίσχυση μπορεί να χορηγηθεί στο ηλιανθέλαιο που αντιστοιχεί σε εκείνη που λαμβάνεται στην Ισπανία από αυτούς τους σπόρους και ότι η ποσότητα που μπορεί να επωφεληθεί από την εν λόγω αντισταθμιστική ενίσχυση μπορεί να αναθεωρηθεί συγχρόνως με το ισοζύγιο προβλέψεων· ότι πρέπει, συνεπώς, για να ληφθεί υπόψη το πραγματικό επίπεδο της ισπανικής παραγωγής των ηλιανθόσπορων, να αυξηθεί η ποσότητα των εν λόγω σπόρων που μπορούν να εξαχθούν επωφελούμενοι της αντισταθμιστικής ενίσχυσης ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 του κανονισμού (ΕΟΚ) αριθ. 470/88 ο αριθμός «50 000» αντικαθίσταται από τον αριθμό «150 000».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Απριλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 53 της 1. 3. 1986, σ. 47.  (2) ΕΕ αριθ. L 107 της 24. 4. 1986, σ. 17.  (3) ΕΕ αριθ. L 355 της 17. 12. 1987, σ. 17.  (4) ΕΕ αριθ. L 47 της 20. 2. 1988, σ. 16.